SACUL CU GLUME… (XXXIII)

SACUL CU GLUME… (XXXIII)

Directorul unei firme îi spune secretarei:

-Vom pleca pentru o săptămână în străinătate la un congres şi sper să ne simţim bine împreună. Fă toate pregătirile necesare pentru călătorie…

Secretara îşi sună soțul:

– Voi pleca cu şeful la un congres, în străinătate, pentru o săptămână.

Te rog, dragul meu, ai grijă de tine în acest timp.

Soţul îşi sună amanta:

– Nevastă-mea pleacă în străinătate.

Hai să ne petrecem săptămâna asta împreună, prinţesa mea…

Amanta, care este învăţătoare la o şcoală particulară, îşi anunţă copiii:

– Pentru că săptămâna viitoare am de rezolvat o problemă, voi lipsi de la şcoală. Deci săptămâna viitoare nu veniţi la şcoală.

Unul dintre copii, pentru că îşi iubeşte foarte mult bunicul, fuge la el şi îi spune:

– Bunicule, săptămâna viitoare nu trebuie să merg la şcoală. Mi-ai promis că dacă vom avea timp liber vom merge la munte împreună.

Bunicul (care este directorul din această istorioară) îşi iubeşte foarte mult nepotul. Ca urmare o sună pe secretară şi îi spune:

– Nepotul meu m-a rugat să-mi petrec săptămâna viitoare cu el, aşa încât nu vom mai merge la congresul din străinătate. Te rog fă demersurile de anulare a călătoriei.

Secretara îşi sună soţul:

– Directorul şi-a anulat călătoria aşa încât vom rămâne împreună, dragul meu…

Soţul îşi sună amanta:

– Nu ne mai putem petrece săptămâna viitoare împreună pentru că soţia mea nu mai pleacă în călătorie.

Amanta îi anunţă pe copiii de la şcoală:

– Problema pe care o aveam s-a rezolvat, aşa încât săptămâna viitoare toată lumea vine la şcoală.

Copilul îi spune bunicului:

– Bunicule, săptămâna viitoare mergem la şcoală aşa că îmi pare rău, dar nu mai pot să-ţi ţin companie.

Bunicul director îşi sună secretara:

– Nepotul meu tocmai m-a sunat să-mi spună că nu mai poate petrece săptămâna viitoare cu mine. Ca urmare continuă pregătirile pentru plecarea la congres…

***

Un rabin a slujit la Templu timp de 20 de ani. Ca să-l răsplătească, comunitatea îl trimite într-o excursie în Hawaii. Când ajunge în camera de hotel, o tânără foarte frumoasă şi goală stătea întinsă în pat.

Revoltat, pune mâna pe telefon şi sună acasă:

– Nu aveţi pic de respect pentru poziţia mea? Sunt rabin. Asta e dovadă crasă de nesimţire şi lipsă de respect!

Auzind acestea, tânăra, ruşinată, începe să se îmbrace. După ce a terminat de vorbit la telefon, rabinul i se adresează:

– Tu unde pleci? Nu pe tine sunt supărat!

***

– Sunteţi mulţumit de noul aparat auditiv pe care vi l-am recomandat?

– întrebă doctorul orelist.

– Foarte mulţumit, domnule doctor! De când mi l-am pus şi până acum, de trei ori mi-am schimbat testamentul…

***

Căutând să depisteze cauzele nevrozei de care suferea copilul Bulă, medicul îl întreabă:

– În timpul vacanţei, tatăl tău s-a ocupat de tine?

– Da, în fiecare dimineaţă mă ducea cu barca până la mijlocul lacului şi de-acolo trebuia să mă întorc la mal, înot.

– De la mijlocul lacului? Şi nu-ţi era greu?

– Nu chiar! Mai greu era până ieşeam din sac…

***

– E adevărat doctore, întreabă o cântăreaţă, că ouăle proaspete fac vocea mai clară?

– Desigur! Dumneavoastră nu aţi observat că găinile imediat ce ouă, încep să cânte?

***

O femeie merge la consilierul matrimonial:

– Doctore, faceţi ceva, vreau ca bărbatul meu să devină un adevărat taur în dormitor.

La care, doctorul:

– Bine, daţi-vă jos fusta şi aşezaţi-vă comod pe pat. Vom începe mai întâi prin a-i pune coarne.

Contents